Stajnberg: Ohrabreni smo napretkom Srbije
Zamenik državnog sekretara Džejms Stajnberg najavio je da će iduće nedelje posetiti četiri zemlje Zapadnog Balkana.
Zamenik državnog sekretara Džejms Stajnberg najavio je da će iduće nedelje, od 6. do 8. aprila, posetiti Sloveniju, Bosnu i Hercegovinu, Srbiju i Kosovo kako bi nastavio da prati napredovanje regiona u ostvarenju evroatlantskih integracija, i preneo podršku Vašingtona tom procesu. Stajnberg ističe da je Obamina administracija od početka predana izgradnji stabilnog i prosperitetnog Balkana, i da pomaže svim zemljama regiona da ostvare svoje evropske aspiracije. Najavljujući posetu Beogradu, Džejms Stajnberg je istakao da su SAD veoma ohrabrene koracima koje je Srbija, u proteklih godinu dana, preduzela na putu integracije u Evropsku uniju. "", izjavio je američki diplomata. Stajnberg je potvrdio da će tema razgovora biti i pitanje nezavisnosti Kosova: "", ističe Stajnberg. Zamenik američkog državnog sekretara najavljuje da će Prištini preneti snažno uverenje Vašingtona u evropsku budućnost Kosova. " ". Stajnberg je dodao da je ohrabreni što su kosovski susedi, pre svega Crna Gora i Makedonija, diplomatskim priznavanjem iskazali podršku Prištini. Američkom diplomati postavljeno je pitanje kakvu poruku nosi u region budući da je evropski vizni režim olakšan za gradjane Srbije, uprkos tome što nije izručila sve osumnjičene za ratne zločine, dok su Kosovo i Bosna i Hercegovina ostavljeni po strani. Stajnberg je ponovio podršku integraciji celog regiona, ali i odgovorio da je, što se tiče Bosne, vizna liberalizacija u rukama njenih lidera, koji moraju da prevazidju nesuglasice zbog dobrobiti svog naroda. On je istakao da će podrška reformama potrebnim za evropsku integraciju biti u centru pažnje posete Sarajevu, dok je cilj posete Sloveniji da se afirmiše njena regionalna uloga i podrška drugim zemljama Balkana u priključenju Evropskoj Uniji.